Ku çalon angazhimi politik në Shqipëri
Sipas ekspertëve, sondazhet tregojnë se klasa politike duhet të krijojë hapësirë dhe besim më të madh për qytetarin, ndërkohë që vetë qytetari duhet të kapërcejë apatinë
Në sondazhe të njëpasnjëshme me qytetarët në Shqipëri, duket lehtë zhgënjimi me institucionet, elitën qeverisëse, partitë politike dhe drejtimin që ka marrë vendi. Por sa aktiv është qytetari për ta ndryshuar këtë realitet? Këtë pyetje bënë Instituti Demokratik Kombëtar dhe Instituti për Demokraci dhe Ndërmjetësim në një sondazh të zhvilluar kohët e fundit mbi angazhimin politik të shqiptarëve. Kolegët Ardita Dunellari dhe Ilirian Agolli biseduan me përfaqësues të dy instituteve në Uashington dhe Tiranë për të zbërthyer rezultatet e sondazhit: Qytetari në Shqipëri po i ngre qartë shqetësimet e tij. Sondazhet me popullatën, ofrojnë të dhëna statistikore mbi shqetësimet kryesore të qytetarit, por janë injoruar në të kaluarën nga politikanë shqiptarë si thjesht pasqyrë e perceptimeve, me nëntekstin se popullatës i mungojnë informacioni ose sofistifikimi politik për të analizuar realitetin: Kimberly Schneider është menaxhere e Programit për Evropën Qendrore dhe Lindore pranë Institutit Demokratik Kombëtar. Ky institut, në bashkëpunim me Institutin për Demokraci dhe Ndërmjetësim, zhvilloi para pak kohësh një sondazh në Shqipëri mbi angazhimin politik të qytetarit. Rezultatet, shpjegon zyrtarja e NDI, tregojnë se qytetarit i mungon besimi tek institucionet. Përveç zhgënjimit me institucionet dhe udhëheqjen politike, rezultatet e anketës treguan se angazhimi politik çalon edhe nga vetë pasiviteti i qytetarëve ndaj detyrës së tyre civile në demokraci. Gjergj Vurmo punon për Institutin për Demokraci dhe Ndërmjetësim në Tiranë: Megjithatë, në krahasim me rezultatet e anketave të mëparshme, angazhimi politik i qytetarit në Shqipëri tregon rritje. Sondazhi tregon edhe një presion më të madh të qytetarit, jo thjesht mbi forcën politike në pushtet, por edhe mbi çdo element të politikës. Me gjithë zhgënjimin që shprehet ndaj qeverisë dhe parlamentit, pakënaqësia ndaj opozitës është edhe më e madhe. Zonja Schneider thotë se rezultate të ngjashme janë vërejtur edhe vite më parë, kur rolet pozitë-opozitë ishin ndryshe: Rezultatet dëshmojnë edhe zhgënjimin me punën që po bëjnë partitë politike, vë në dukje zoti Vurmo: Është ky presion i qytetarit shqiptar, i shprehur në anketa të njëpasnjëshme ku ngrihet problemi i korrupsionit dhe mosndëshkueshmërisë, që e ka bërë reformën në drejtësi temën kryesore të zhvillimeve politike në Shqipëri kohët e fundit.